*Projekts*

2018. gada \_\_\_.\_\_\_\_\_\_ Noteikumi Nr.

Rīgā (prot. Nr. \_\_\_.\_\_\_§)

**Grozījumi Ministru kabineta 2015. gada 13. oktobra noteikumos Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”**

Izdoti saskaņā ar

Vispārējās izglītības likuma 4. panta 18. punktu,

26. panta otro daļu un 52. pantu

Izdarīt Ministru kabineta 2015. gada 13. oktobra noteikumos Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” (Latvijas Vēstnesis, 2015, 217. nr.; 2017, 129., 243. nr.) šādus grozījumus:

1. Svītrot norādē, uz kāda likuma pamata noteikumi ir izdoti, skaitli un vārdu “6. un”.

2. Aizstāt 4.8. apakšpunktā skaitļus un vārdu “7.–9. klasē” ar vārdiem “pamatizglītības otrā posma izglītības programmā”.

3. Papildināt 6.4. apakšpunktu aiz vārdiem “izglītības programmā vai ja viņam” ar vārdiem “ar pedagoģiski medicīniskās komisijas, logopēda, izglītības vai klīniskā psihologa atzinumu”.

4. Izteikt 11. punkta ievaddaļu šādā redakcijā:

“11. Izglītojamā uzņemšanu vispārējās pamatizglītības otrā posma izglītības programmā ģimnāzijā vai vispārējās vidējās izglītības programmā izglītības iestāde organizē saskaņā ar tās izstrādātu kārtību, kurā izglītības iestāde ir tiesīga iekļaut šādus nosacījumus:”.

5. Papildināt noteikumus ar 11.6. apakšpunktu un 11.1 punktu šādā redakcijā:

“11.6. noteikti uzņemšanas kritēriji.

11.1 Izglītojamā uzņemšanu vispārējās pamatizglītības otrā posma izglītības programmā vai vispārējās vidējās izglītības programmā valsts ģimnāzijā organizē saskaņā ar tās izstrādātu kārtību (izņemot gadījumu, ja pašvaldības teritorijā ir vairākas valsts ģimnāzijas un pašvaldība organizē vienotus iestājpārbaudījumus un nosaka vienotus uzņemšanas kritērijus, uzņemot izglītojamos vispārējās pamatizglītības otrā posma izglītības programmā), kurā izglītības iestāde ir tiesīga iekļaut šādus nosacījumus:

11.11. izglītojamam noteikti ne vairāk kā divi iestājpārbaudījumi;

11.12. izveidota komisija, kura sagatavo iestājpārbaudījumu programmu un saturu, kā arī nosaka vērtēšanas kritērijus un kārtību;

11.13. ar direktora rīkojumu ir izsludināts pieteikšanās termiņš iestājpārbaudījumiem un izziņota to norises un vērtēšanas kārtība;

11.14. iestājpārbaudījumu rezultāti tiek fiksēti protokolā, un protokolu paraksta visi iestājpārbaudījuma komisijas locekļi;

11.15. izglītojamais par iestājpārbaudījuma rezultātiem tiek informēts piecu darbdienu laikā pēc iestājpārbaudījuma norises;

11.16. noteikti uzņemšanas kritēriji.”

6. Svītrot 14. punktā vārdus “vai atbalsta pasākumi”.

7. Papildināt 17. punkta ievaddaļu aiz vārda “vai” ar vārdiem “pedagoģiski medicīniskās komisijas, logopēda, izglītības vai klīniskā psihologa atzinumā noteiktos”.

8. Aizstāt 22. punktā skaitļus un vārdu “1.–6. klases” ar vārdiem “pamatizglītības pirmā posma”.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

Arkle 67047944

olita.arkle@izm.gov.lv

Rudzīte 67047807

ance.rudzite@izm.gov.lv